open-index/open-wikipedia-markdown huggingface dataset:
Γαλατσάδες Ευβοίας

Οι **Γαλατσάδες** ή Γαλτσάδες είναι ορεινό χωριό του Δήμου Ιστιαίας - Αιδηψού. Βρίσκονται 9,5 χλμ. από την Ιστιαία, σε υψόμετρο 469μ., στη πλαγιά του όρους Τελεθρίου και έχουν θέα προς τον κάμπο της Ιστιαίας, τον Παγασητικό κόλπο και το Πήλιο. Πάνω από το χωριό ξεκινάει και απλώνεται πυκνό δρυοδάσος. Πολιούχος του χωριού είναι ο Άγιος Αθανάσιος.

## Ονομασία
Υπάρχουν τουλάχιστον τρεις εκδοχές για την προέλευση του ονόματος «**Γαλατσάδες**». Το όνομα πιθανά να προέρχεται από τα μικρά φυτά «γαλατσίδες», που παράγουν ένα γαλακτώδη χυμό. Ίσως να προήλθε από την λέξη «γαλατάδες» επειδή ο τόπος παρήγαγε άφθονο γάλα ή από τη λέξη «καλτσάδες» που με το χρόνο μετατράπηκε σε Γαλτσάδες. Καλτσάδες ονομάζονταν αυτοί που φορούσαν στις κνήμες τους την κάλτσα η οποία φοριόταν με την φουστανέλα.

## Ιστορία
Το χωριό εμφανίζεται με αυτό το όνομα από την περίοδο της Τουρκοκρατίας. Η υλοτομία που γινόταν στο Τελέθριο, ήταν πηγή πλούτου για το χωριό και για αυτό οι Τούρκοι ιδιοκτήτες θεωρούνταν πολύ τυχεροί. Ίσως τα ανεκτίμητης αξίας δασικά προϊόντα έκαναν απαραίτητη και την ύπαρξη Τουρκικού Διοικητηρίου στην περιοχή των Γαλατσάδων. Υπολείμματα από τα θεμέλια του κτιρίου υπάρχουν ακόμη και σήμερα. Υπάρχει ακόμη βρύση κατασκευασμένη από τον Τούρκο Διοικητή Μουσταφά, στη μνήμη του γιου του. Πάνω από τη βρύση υπάρχει επιγραφή, με ημερομηνία 1803, που γράφει: «όποιος περνά και πίνει νερό να συγχωρεί τον μοναχογιό του Μουσταφά».

Ο Πέτρος Δικαίος το 1838 αγόρασε από τους Οθωμανούς τις Γαλατσάδες, μαζί με τα γειτονικά χωριά Καματριάδες και Καστανιώτισσα. Το 1843 οι Γαλατσάδες μαζί με τις Καματριάδες πουλήθηκαν στον Ερρίκο Δανιήλ και την Κλάρα Εκκερσάλλ. Το 1864 έγινε η διανομή του χωριού στους κατοίκους του.

Πολλοί είναι οι θρύλοι και οι παραδόσεις που αναφέρονται στην περιοχή.
“Το Γαλτσαδιώτικο νερό είναι παλαβονέρι παλαβώσανε τα παιδιά παλάβωσαν και οι γέροι. Χωριό ‘ναι και Μονοκαρυά χωριό’ναι και Καμάρια. Σαν τις Γαλατσάδες το χωριό άλλο χωριό δεν είναι. Είναι ψηλό και αγναντερό και βρίσκεται στο ρέμα. Παν τα κορίτσια για νερό γυρίζουν φιλημένα”. Αυτοί οι στίχοι εμφανίζονται στη δημώδη ποίηση, αφιερωμένοι στην ποιότητα του νερού των Γαλατσάδων.

## Οικονομία
Κύριο επάγγελμα των κατοίκων του χωριού είναι και σήμερα η υλοτομία. Επίσης το χωριό αποτελεί σημαντικό τουριστικό προορισμό, μιας και παρουσιάζει ξεχωριστό περιβαλλοντικό ενδιαφέρον.

## Φωτογραφίες

Αρχείο: Η βρύση του Μουσταφά Αγά.jpg|Η βρύση του Μουσταφά Αγά ή Παλιά Βρύση 
Ιερός Ναός Αγίου Αθανασίου.jpg|Ιερός Ναός Αγίου Αθανασίου
Θέα προς την Ιστιαία.jpg|Θέα προς την Ιστιαία


## Βιβλιογραφία

*Άγγελος Στέφος, *Ιστιαία*, τόμος Α', Αθήνα 1967 σελ. 161-167
*Μιχαήλ Σταματελάτος και Φωτεινή Βάμβα Σταματελάτου, ''Ελληνική Γεωγραφική Εγκυκλοπαίδεια, Α΄ Τόμος, εκδ. Τεγόπουλος-Μανιατέας

Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Αγρόκτημα Σοναδόρ, Λόνγκο Μάι Κόστα Ρίκα

Το **Finca Sonador** σχέδιο ξεκίνησε το 1979 με σκοπό να παρέχει σπίτια στους πρόσφυγες της Νικαράγουας. Ακολούθηκαν το 1982 κάτοικοι του Σαλβαδόρ. Τώρα ζουν περίπου 500 κάτοικοι από το Σαλβαδόρ, τη Νικαράγουα και κοσταρικανοί στο χωριό Longo Mai στην Κόστα Ρίκα. Το χωριό αποτελείται από ένα σχολείο, δύο παντοπωλεία και δύο εκκλησίες, είναι μια ουσιαστικη κοινότητα που έχει εξελιχθεί σε σημείο ενδιαφέροντος για πολλούς επισκέπτες. Βιολόγοι ερευνούν το τροπικό δάσος, αρχαιολόγοι μελετούν βραχογραφίες και άλλα στοιχεία από τους πρώτους κατοίκους και άλλοι ασχολούνται με την εκμάθηση και διδασκαλία της καλλιέργειας της γης ή απλώς να μάθουν πώς να ψήνουν μια τορτίγια. Το "Finca Sonador" είναι ένα πολυεθνικό πείραμα που έχει αποδειχθεί επιτυχής για σχεδόν τρεις δεκαετίες.

## Δείτε επίσης
Επίσημη ιστοσελίδα των Λονγκομάι στη Κόστα Ρίκα (Αγγλικά, Γερμανικα, Ισπανικά) 

## Εξωτερικοί σύνδεσμοι

Κατηγορία:Γεωγραφία της Κόστα Ρίκα
Ειρήνη της Ελλάδας (1904-1974)

Η **Ειρήνη της Ελλάδας και της Δανίας** (13 Φεβρουαρίου 1904 - 15 Απριλίου 1974) από τον Οίκο της Ελλάδας ήταν το πέμπτο παιδί και η δεύτερη κόρη του Βασιλιά Κωνσταντίνου Α΄ της Ελλάδας και της Βασίλισσας Σοφίας.

## Γέννηση
Ήταν εγγονή από την μεριά του πατέρας της, του Γεωργίου Α΄ της Ελλάδας και της Όλγας της Ελλάδας, ενώ από την μεριά της μητέρας της, του Γερμανού αυτοκράτορα Φρειδερίκου Γ΄ και της Βικτωρίας, Πριγκίπισσας του Ηνωμένου Βασιλείου. Η Βικτώρια ήταν κόρη του Αλβέρτου της Σαξονίας-Κοβούργου & Γκότα και της Βικτωρίας του Ηνωμένου Βασιλείου.

Γεννήθηκε στις 13 Φεβρουαρίου 1904 στην Αθήνα, είχε τέσσερα μεγαλύτερα αδέλφια: τον Γεώργιο (1890), τον Αλέξανδρο (1893), την Ελένη (1896) και τον Παύλο (1901), και μία μικρότερη αδελφή: την Αικατερίνη (1913).

Το 1927, ο αδελφός της Γεώργιος ανακοίνωσε τον αρραβώνα της με τον Χριστιανό του Σάουμπουργκ-Λίππε, ανιψιό (από τη μητέρα του Λουίζα) του Χριστιανού Ι΄ της Δανίας, αλλά αργότερα αυτός νυμφεύτηκε την εξαδέλφη του, Φεοδώρα της Δανίας, ανιψιά (από τον πατέρα της Χάραλντ) του Χριστιανού Ι΄.

## Οικογένεια
Η Πριγκίπισσα Ειρήνη παντρεύτηκε τον Αϊμόνε (1900-1948), Δούκα της Αόστας και Δούκα του Σπολέτο, την 1η Ιουλίου 1939 και απέκτησε το μοναδικό της παιδί:
* τον Αμεντέο Ουμπέρτο Κωνσταντίνο Γεώργιο Παύλο Έλενα Μαρία Φιορέντζο Ζβόνιμιρ της Σαβοΐας (1943-2021), παντρεύτηκε σε πρώτο γάμο την Πριγκίπισσα Κλαούντια της Ορλεάνης (1943-2021) στις 22 Ιουλίου 1964 στην Σίντρα, Πορτογαλία και απέκτησαν δυο κόρες και ένα γιο:
** την Μπιάνκα της Σαβοΐας (γενν. 1966).
** τον Αϊμόνε, δούκα της Απουλίας (γενν. 1967). Νυμφεύτηκε την Πριγκίπισσα Όλγα της Ελλάδας.
** την Μαφάλντα (γενν. 1969).
:και σε δεύτερο γάμο την Σίλβια Πατερνό του Σπενταλότο στις 30 Μαρτίου 1987 στην Βίλα Σπενταλότο, Σικελία. Δεν απέκτησαν παιδιά.

## Το τέλος
Η Πριγκίπισσα Ειρήνη πέθανε στις 15 Απριλίου 1974 στο Φιέζολε, μετά από την καταπολέμηση μιας μακράς ασθένειας.

## Τίτλοι
*13 Φεβρουαρίου 1904 - 30 Ιουνίου 1939: *Η Αυτής Βασιλική Υψηλότης* η Πριγκίπισσα Ειρήνη της Ελλάδας και της Δανίας
*1 Ιουλίου 1939 - 17 Μαΐου 1941: *Η Αυτής Βασιλική Υψηλότης* η Δούκισσα του Σπολέτο
*18 Μαΐου 1941 - 2 Μαρτίου 1942: *Η Αυτής Μεγαλειότης* η Βασίλισσα της Κροατίας, Δούκισσα του Σπολέτο 
*3 Μαρτίου 1942 - 31 Ιουλίου 1943: *Η Αυτής Μεγαλειότης* η Βασίλισσα της Κροατίας, Δούκισσα της Αόστας, Δούκισσα του Σπολέτο 
*1 Αυγούστου 1943 - 28 Ιανουαρίου 1948: *Η Αυτής Βασιλική Υψηλότης* η Δούκισσα της Αόστας, Η Δούκισσα του Σπολέτο
*29 Ιανουαρίου 1948 - 15 Απριλίου 1974: *Η Αυτής Βασιλική Υψηλότης* η Χήρα Δούκισσα της Αόστας, Χήρα Δούκισσα του Σπολέτο

**Τιμητικές διακρίσεις**
* 25px Βασίλειο της Ελλάδας : Κυρία Μεγαλόσταυρου του Τάγματος των Αγίων Όλγας και Σοφίας - 
* 25px Αυστροουγγαρία : Κυρία του Τάγματος του Έναστρου Σταυρού - 

## Πρόγονοι



## Παραπομπές

Ειρήνη, Δούκισσα της Αόστης
Ειρήνη, Δούκισσα της Αόστης
Ειρήνη, Δούκισσα της Αόστης
Κατηγορία:Πριγκίπισσες της Δανίας
Κατηγορία:Πριγκίπισσες της Ιταλίας
Κατηγορία:Δούκισσες της Αόστης
Team Ico

Η **Team Ico** (απεικονίζεται ως Team ICO) είναι ιαπωνική εταιρεία ανάπτυξης βιντεοπαιχνιδιών με διευθυντή τον σχεδιαστή Φουμίτο Ουέντα είναι κομμάτι του #1 Τμήματος Ανάπτυξης Προϊόντος της SIE Japan Studio. Έχει αναπτύξει τα παιχνίδια του PlayStation 2 *[[Ico]]*, *[[Shadow of the Colossus]]*, ενώ αυτή τη στιγμή αναπτύσσει το *[[The Last Guardian]]* για το Playstation 4, που λέγεται ότι θα κυκλοφορήσει εντός τιυ έτους. Τα παιχνίδια που δημιουργεί η εταιρεία χαρακτηρίζονται από μικρό σε αριθμό καστ αξιομνημόνευτων χαρακτήρων, μινιμαλιστική αφήγηση σεναρίου, ατμοσφαιρική χρήση φωτισμού bloom και HDR, προσεκτική σύνθεση του soundtrack και χρήση του ήχου γενικότερα, φανταστικές γλώσσες, ξεχωριστό καλλιτεχνικό στυλ, και δυνατό animation. Τα παιχνίδια της Team Ico συχνά χαρακτηρίζονται ως παραδείγματα Τέχνης στα βιντεοπαιχνίδια.

## Βιντεοπαιχνίδια

## Παραπομπές


Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Στούντιο βιντεοπαιχνιδιών της Sony Interactive Entertainment
Ο Καλόσαυρος

**Ο Καλόσαυρος** (αγγλικά: *The Good Dinosaur*) είναι αμερικανική ταινία κινουμένων σχεδίων παραγωγής 2015. Τη σκηνοθεσία ανέλαβε ο Πίτερ Σον και το σενάριο έγραψε η Μεγκ Λεφόβ. Είναι η 16η ταινία της Pixar. Τις φωνές τους δανείζουν οι Ρέιμοντ Οτσόα, Τζακ Μπράιτ, Σαμ Έλιοτ, Άννα Πάκουιν, Τζέφρι Ράιτ, Φράνσις ΜακΝτόρμαντ και Α. Τζ. Μπάκλεϊ. 

Η ταινία έκανε πρεμιέρα στις 10 Νοεμβρίου 2015 στο Παρίσι και κυκλοφόρησε στους κινηματογράφους στις 25 Νοεμβρίου και σε μορφή 3D. Στην Ελλάδα διανεμήθηκε στις 17 Δεκεμβρίου από την εταιρία feelgood. Η ταινία κυκλοφόρησε το 2015 μαζί με *[[Τα Μυαλά που Κουβαλάς]]*, σημειώνοντας την πρώτη φορά στην ιστορία της Pixar που κυκλοφόρησε δυο ταινίες την ίδια χρονιά. Η ταινία ήταν εισπρακτική αποτυχία.

## Πλοκή
Η υπόθεση της ταινίας παίρνει μέρος χιλιάδες χρόνια πριν, και απαντά στην ερώτηση: *τι θα είχε συμβεί αν ο μετεωρίτης που χτύπησε τη Γη και εξαφάνισε τους δεινόσαυρους, είχε αστοχήσει;* Ύστερα από τον ξαφνικό χαμό του πατέρα του, ο απατόσαυρος Άρλο και η οικογένεια του βάζουν τα δυνατά τους για να συντηρήσουν την οικογενειακή τους φάρμα. Μια μέρα όμως ο Άρλο θα συναντήσει τον Σπόρο, έναν προϊστορικό άνθρωπο που συμπεριφέρεται σαν σκύλος, ο οποίος είναι η αιτία για τον θάνατο του πατέρα του, και μαζί θα ξεκινήσουν μια μεγάλη περιπέτεια, καθώς ο Άρλο ψάχνει να βρει τον δρόμο για το σπίτι του.

## Ηθοποιοί και Χαρακτήρες
* Ρέιμοντ Οτσόα στο ρόλο του *Άρλο*
* Τζακ Μπράιτ στο ρόλο του *Σπόρου*
* Σαμ Έλιοτ στο ρόλο του *Μπούτς*
* Άννα Πάκουιν στο ρόλο της *Ράμσεϊ*
* Άλαν Τζον Μπάκλεϊ στο ρόλο του *Νας*
* Τζέφρι Ράιτ στο ρόλο του *Μπαμπά Χένρι*
* Φράνσις ΜακΝτόρμαντ στο ρόλο της *Μαμάς Ίντα*

## Box office
Με προϋπολογισμό μεταξύ 175 - 200 εκατομμύρια δολάρια, "Ο Καλόσαυρος" έκανε άνοιγμα τριημέρου στην 2η θέση με 39,2 εκατομμύρια δολάρια.  Οι συνολικές εισπράξεις στο αμερικανικό box office έφτασαν τα 123,1 εκατομμύρια δολάρια και στον υπόλοιπο κόσμο συγκέντρωσε 208,8 εκατομμύρια δολάρια. Παγκοσμίως απέφερε 331,9 εκατομμύρια δολάρια. 

## Παραπομπές


## Εξωτερικοί σύνδεσμοι
* Καλόσαυρος στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2015
Κατηγορία:Αμερικανικές 3D ταινίες
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Pixar
Κατηγορία:Ταινίες παραγωγής Walt Disney Pictures
Κατηγορία:Αμερικανικές buddy ταινίες
Κατηγορία:Κωμικές ταινίες κινουμένων σχεδίων
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες σε σκηνοθεσία Πίτερ Σον
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Ταινίες με μουσική σύνθεση Μάικλ Ντάνα
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2015
Ιλούλα

Η **Ιλούλα** *(Ilula)*, είναι η διοικητική πρωτεύουσα και Τμήμα της Περιοχής Κιλόλο *(Kilolo District)* στην Περιφέρεια Ιρίνγκα *(Iringa Region)* της Τανζανίας. Η Ιλούλα *(Ilula)*, απέχει 50 χλμ. (περίπου 90 λεπτά με τα τοπικά *mini-bus*) βορειοανατολικά της Ιρίνγκα, στην κεντρική οδό η οποία ενώνει το Νταρ ες Σαλαάμ με τη Ζάμπια.

Σύμφωνα με την Εθνική Απογραφή της Τανζανίας του 2002, ο πληθυσμός στο Τμήμα ήταν 28.117 άτομα. Στην πόλη βρίσκεται το Λουθηρανικό Νοσοκομείο της Ιλούλα *(Ilula Lutheran Hospital)*. το οποίο λειτουργεί από τους Λουθηρανούς.

## Δείτε επίσης
[thumb|left|250px|Χάρτης της [Περιφέρεια Ιρίνγκα|Περιφέρειας Ιρίνγκα, με τις Περιοχές (Επαρχίες) της.]]
* Διοικητικές υποδιαιρέσεις της Τανζανίας
* Περιφέρεια Ιρίνγκα
* Ιρίνγκα (πόλη)

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στην Περιφέρεια Ιρίνγκα
Κατηγορία:Τμήματα της Τανζανίας
Δημήτρης Κωνσταντινίδης (πετοσφαιριστής)

Ο **Δημήτρης Κωνσταντινίδης** (5 Αυγούστου 1993) είναι Έλληνας επαγγελματίας πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του λίμπερο.

## Καριέρα
Ο Δημήτρης Κωνσταντινίδης αγωνιζόταν στην ομάδα της της Ορεστιάδας από την περίοδο 2009-10 μέχρι και την σεζόν 2015-16 (εξαίρεση το 2010-11 που φόρεσε τα χρώματα του Εθνικού Αλεξανδρούπολης). Τον Ιούνιο του 2016 μετεγγράφη στον Π.Α.Ο.Κ., με τον οποίο κατέκτησε ένα πρωτάθλημα (2016-17) και δύο κύπελλα (2018, 2019) Ελλάδας.

## Διεθνής καριέρα
Ο Δημήτρης Κωνσταντινίδης έχει υπάρξει διεθνής με τις εθνικές ομάδες Παίδων και Εφήβων της Ελλάδας, με τις οποίες πραγματοποίησε 26 συμμετοχές.

## Τίτλοι - Διακρίσεις
**1 [[Ελληνικό πρωτάθλημα πετοσφαίρισης ανδρών|Πρωτάθλημα Ελλάδας]]
* [[Πρωτάθλημα πετοσφαίρισης ανδρών VolleyLeague 2016-2017|2016-17]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
** **2η θέση**: [[Πρωτάθλημα πετοσφαίρισης ανδρών VolleyLeague 2017-2018|2017-18]], [[Πρωτάθλημα πετοσφαίρισης ανδρών VolleyLeague 2018-2019|2018-19]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
** **3η θέση**: [[Πρωτάθλημα πετοσφαίρισης ανδρών VolleyLeague 2019-2020|2019-20]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]]), [[Πρωτάθλημα πετοσφαίρισης ανδρών VolleyLeague 2021-2022|2021-22]] ([[Α.Ο. Φοίνικας Σύρου|Φοίνικας Σύρου]])

**2 Κύπελλα Ελλάδας
* 2018, 2019 (Π.Α.Ο.Κ.)
** **2η θέση**: 2022 (Φοίνικας Σύρου)

**1 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2024-2025|2024-25]] [[Ολυμπιακός Σ.Φ.Π. (πετοσφαίριση ανδρών)|Ολυμπιακός Σ.Φ. Πειραιώς]]
** **2η θέση**: [[Λιγκ Καπ Ελλάδας πετοσφαίρισης ανδρών 2016-2017|2017]], [[Λιγκ Καπ Ελλάδας πετοσφαίρισης ανδρών 2023-2024|2024]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])

**3 Σούπερ Καπ Ελλάδας
* 2021 (Φοίνικας Σύρου)
* 2023 (Π.Α.Ο.Κ.)
* 2024 (Ολυμπιακός Πειραιως

## Παραπομπές


## Εξωτερικοί σύνδεσμοι - Πηγές
* Δημήτρης Κωνσταντινίδης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Δημήτρης Κωνσταντινίδης: Ατομικά στοιχεία - Ομάδες - Τίτλοι www.volleyleague.gr
* Ατομικά στοιχεία - Ομάδες καριέρας greekvolley.eu
* Δημήτρης Κωνσταντινίδης: Ερωπαϊκή παρουσία www-old.cev.eu

Κατηγορία:Πετοσφαιριστές Ορεστιάδας
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ
Dissidia 012 Final Fantasy

Το ***Dissidia 012 Final Fantasy*** (ιαπωνικά: ディシディア デュオデシム ファイナルファンタジー, Χέπμπορν: *Dishidia Dyuodeshimu Fainaru Fantajī*, προφορά: "Dissidia Duodecim Final Fantasy") είναι βιντεοπαιχνίδι δράσης ρόλων που εκδόθηκε από τη Square Enix και αναπτύχθηκε από το 1ο Τμήμα Παραγωγής της. Το παιχνίδι λειτουργεί ως remake αλλά και prequel του *[[Dissidia Final Fantasy]]*, καθώς περιλαμβάνει τα γεγονότα που συνέβησαν πριν αυτό. Κυκλοφόρησε στην Ιαπωνία στις 3 Μαρτίου του 2011 και στη βόρεια Αμερική στις 22 Μαρτίου του ίδιου έτους.

Αρχικά, το παιχνίδι εστιάζει στο δωδέκατο πόλεμο μεταξύ των θεών Cosmos  και Chaos, οι οποίοι έχουν καλέσει αρκετούς πολεμιστές από παράλληλα σύμπαντα, ώστε να πολεμήσουν γι' αυτούς. Με το τέλος του δωδέκατου κύκλου, το παιχνίδι αναδημιουργεί το δέκατο τρίτο πόλεμο από το αρχικό *Dissidia Final Fantasy*, και προσθέτει πολλαπλές παράπλευρες ιστορίες. Οι μάχες στο *Dissidia 012* έχουν πρόσθετες επιλογές, όπως η ικανότητα αντιμετώπισης των δυνατών επιθέσεων των αντιπάλων με τη χρήση βοηθητικών χαρακτήρων, ενώ η περιπλάνηση στο παιχνίδι γίνεται μέσω χάρτη, στο παραδοσιακό ύφος των παιχνιδιών της σειράς.

Η ανάπτυξη του *Dissidia 012* ξεκίνησε τον Αύγουστο του 2009, με το προσωπικό της Square να επιθυμεί να βελτιώσει τον τρόπο παιχνιδιού σε σχέση με το πρώτο παιχνίδι, ώστε να προσφέρει στον παίκτη περισσότερο διασκεδαστικά στοιχεία και να ισορροπήσει άλλα κομμάτια. Το παιχνίδι έχει δεχθεί θετική υποδοχή, με τον τύπο να το αποκαλεί ένα από τα καλύτερα παιχνίδια για το PlayStation Portable.

## Παραπομπές


## Εξωτερικοί σύνδεσμοι
* ''Dissidia 012 Final Fantasy'' στην επίσημη ευρωπαϊκή ιστοσελίδα της Square Enix

Κατηγορία:Βιντεοπαιχνίδια Final Fantasy
Κατηγορία:Βιντεοπαιχνίδια του 2011
Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια φαντασίας
Κατηγορία:Βιντεοπαιχνίδια crossover
Κατηγορία:Αποκλειστικότητες του PlayStation Portable
Κατηγορία:Βιντεοπαιχνίδια της Square Enix
Κατηγορία:Βιντεοπαιχνίδια ανεπτυγμένα στην Ιαπωνία
Μελδόνιο

Το **μελδόνιο** είναι μια ουσία που χρησιμοποιείται αρκετά στην φαρμακευτική. Βελτιώνει τις αθλητικές επιδόσεις καθώς έχει αποδειχθεί ότι αυξάνει αρκετά την αντοχή στους αθλητές, μειώνοντας το στρες. Την ίδια στιγμή έχει βρεθεί ότι βοηθά αρκετά την αποθεραπεία από τις προπονήσεις. Στην ουσία, πρόκειται για ένα φάρμακο που έχει σχεδιαστεί για να θεραπεύει την ισχαιμία (η μειωμένη παροχή αίματος στους ιστούς του σώματος) στους πάσχοντες από στηθάγχη και έμφραγμα, συμπεριλαμβανομένων ασθενών με ιστορικό διαβήτη.

Από την 1η Ιανουαρίου του 2016, η ουσία συμπεριλήφθηκε στον κατάλογο απαγορευμένων ουσιών του Παγκόσμιου οργανισμού κατά του ντόπινγκ (WADA) απαγορεύοντας την χρήση του από τους αθλητές.

## Παραπομπές


Κατηγορία:Φαρμακευτική
Τζο Κοξ

Η **Έλεν Τζοάν "Τζο" Κοξ** (*Helen Joanne "Jo" Cox*, πραγματικό ονοματεπώνυμο: Helen Joanne Leadbeater, 22 Ιουνίου 1974 – 16 Ιουνίου 2016) ήταν Αγγλίδα βουλευτής του αγγλικού Εργατικού Κόμματος. Ήταν Μέλος του Κοινοβουλίου (MP) για την εκλογική περιφέρεια της Batley και Spen κερδίζοντας την έδρα των Εργατικών στις γενικές εκλογές του 2015.

Γεννημένη στο Μπάτλεϊ, δυτικό Γιορκσάιρ, η Κοξ αποφοίτησε από το πανεπιστήμιο Κέμπριτζ το 1995. Μεγάλωσε στο Μπάτλεϊ και εργαζόταν για την ανθρωπιστική οργάνωση Oxfam, για το Save the Children και το NSPCC, στη Βρετανία όσο και σε όλο τον κόσμο. Υπήρξε, επίσης, σύμβουλος της συζύγου του Γκόρντον Μπράουν. Κατέχοντας την έδρα των Εργατικών, προέβη σε εκστρατεία για ζητήματα που σχετίζονται με τον συριακό εμφύλιο πόλεμο και ίδρυσε τη «Διακομματική Κοινοβουλευτική Ομάδα των Φίλων της Συρίας», της οποίας έγινε πρόεδρος. Την περιέγραψαν ως ακούραστη υπέρμαχο των προσφύγων της Συρίας.

## Δολοφονία
Στις 16 Ιουνίου 2016, η Κοξ πυροβολήθηκε και μαχαιρώθηκε επανειλημμένα στο Μπέρσταλ, δυτικό Γιορκσάιρ, σε ομιλία στους ψηφοφόρους της, μία εβδομάδα πριν το δημοψήφισμα για την παραμονή ή αποχώρηση της χώρας από την Ευρωπαϊκή Ένωση. Πέθανε από τα τραύματά της μία ώρα αργότερα. Ο φερόμενος ως δράστης της επίθεσης συνελήφθη.

## Παραπομπές και σημειώσεις


Κατηγορία:Άγγλοι πολιτικοί
Περιστύλιο

thumb
**Περιστύλιο** (αρχαία ελληνικά: περί + στῦλος) ή **περίστωον** (περί τη στοά) ονομάζεται η σειρά κιόνων γύρω από ένα οικοδόμημα ή αυλή, που σχηματίζει στοά, καθώς και ο χώρος στον οποίο στεγάζεται η στοά.

## Ρωμαϊκή αρχιτεκτονική

Στις αγροτικές περιοχές, ένας εύπορος Ρωμαίος μπορούσε να περιβάλλει μία βίλα με σκαλωτούς κήπους. Στην πόλη, οι Ρωμαίοι έφτιαχναν τους κήπους τους μέσα στην *[[οικία]]* (*domus*). Οι στύλοι ή οι τετράγωνοι κίονες που πλαισιώνανε τον κήπο είχαν σκιερό *[[προστώο]]* (*portico*), του οποίου οι εσωτερικοί τοίχοι ήταν συχνά διακοσμημένοι με ζωγραφιές τοπίων. Συνήθως, ο χώρος για το *οικιακό ιερό* (''λαράριο'') βρισκόταν στο *προστώο* ή στο *[[αίθριο]]*. Η αυλή πλαισιωνόταν από λουλούδια και θάμνους, συντριβάνια, παγκάκια, γλυπτά, καθώς και από λίμνες με ψάρια. Οι Ρωμαίοι αφιέρωναν όσο ήταν δυνατόν μεγαλύτερο χώρο στο *περιστύλιο*, μέχρι εκεί που το επέτρεπαν τα όρια.

## Βιβλιογραφία

*

*

*

*

## Παραπομπές


## Εξωτερικοί σύνδεσμοι

*Barbara McManus, "The Peristylium" : Η ανακατασκευή ενός περιστυλίου

Κατηγορία:Αρχιτεκτονικά στοιχεία κτιρίων
Περικλής Γαροφάλλου

Ο **Περικλής Γαροφάλλου** (1885  - 17 Ιουνίου 1977) ήταν Έλληνας πολιτικός. 

## Βιογραφικά στοιχεία
Γεννήθηκε το 1885. Εργάστηκε ως ναυτικός και ασφαλιστικός πράκτορας.  Υπήρξε οπαδός του Ελευθέριου Βενιζέλου και διορισμένο μέλος του δημοτικού συμβουλίου το 1920. . Το 1929 εξελέγη υποψήφιος δημοτικός σύμβουλος με το ψηφοδέλτιο Ν. Μάνου, υποστηριζόμενο από το Λαϊκό Κόμμα. . Εξελέγη βουλευτής Θεσσαλονίκης το 1936 με το Μεταρρυθμιστικό Εθνικό Κόμμα του Σωτ. Γκοτζαμάνη.  Το 1943 ήταν και πάλι διορισμένο μέλος της ολιγομελούς δημαρχιακής επιτροπής, υπό τον διορισμένο δήμαρχο Γ. Σερεμέτη. Υπό την ιδιότητα αυτή υπέγραψε την απόλυση των εβραίων υπαλλήλων του Δήμου, όταν εκείνοι απελάθηκαν βιαίως στην Πολωνία, μαζί με ολόκληρο τον εβραϊκό πληθυσμό της πόλης.

Πέθανε τον Ιούνιο του 1977.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Μεταρρυθμιστικό Εθνικό Κόμμα
Τασία Χριστοδουλοπούλου

Η **Τασία Χριστοδουλοπούλου** (Αναστασία Χριστοδουλοπούλου) είναι Ελληνίδα νομικός και πολιτικός.

## Βιογραφία
Γεννήθηκε το 1948 στην Αθήνα. Έχει τελειώσει τη Νομική Αθηνών και έχει εργαστεί ως δικηγόρος. Είναι παντρεμένη με τον επίσης πολιτικό Θοδωρή Δρίτσα.

### Πολιτική σταδιοδρομία
Υπήρξε μέλος της Κεντρικής Επιτροπής και της Πολιτικής Γραμματείας του ΣΥΡΙΖΑ, συντονίστρια του Τμήματος Δικαιωμάτων του κόμματος και μέλος της Κίνησης των 53+.

Διετέλεσε αναπληρώτρια υπουργός Μεταναστευτικής Πολιτικής στην πρώτη κυβέρνηση του Αλέξη Τσίπρα. Eισηγήθηκε τον νόμο για την απόκτηση της ελληνικής ιθαγένειας από παιδιά μεταναστών που έχουν γεννηθεί και μεγαλώνουν στην Ελλάδα. Κατά τη διάρκεια της παραμονής της σε αυτή τη θέση η φράση της σε τηλεοπτική συνέντευξη τις 14 Απριλίου ότι δεν υπάρχει πρόβλημα με τη διαμονή των μεταναστών στην Αθήνα, απλά «λιάζονται» στις πλατείες προκάλεσε αντιδράσεις. 

Στις εκλογές του Σεπτεμβρίου του 2015 εξελέγη βουλευτής Επικρατείας και στη Βουλή που προέκυψε ορίστηκε Γ΄ Αντιπρόεδρος. και πρόεδρος της Ειδικής Μόνιμης Επιτροπής Θεσμών και Διαφάνειας.

Τον Ιούνιο του 2019 η ίδια ανάφερε ότι μετάθεσε την κόρη της από άλλη δημόσια υπηρεσία στη Βουλή με την «αξιοποίηση γνωριμιών και διασυνδέσεων». Στις βουλευτικές εκλογές του 2019 δεν ήταν υποψήφια βουλευτής.

Στις βουλευτικές εκλογές του Μαΐου και του Ιουνίου 2023 ήταν υποψήφια στην Α' Αθηνών, ωστόσο δεν εξελέγη.

Το 2023, αποχώρησε από τον ΣΥΡΙΖΑ και εντάχθηκε στο κόμμα της Νέας Αριστεράς.

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες βουλευτές επικρατείας
Κατηγορία:Έλληνες αναπληρωτές υπουργοί Εσωτερικών και Διοικητικής Ανασυγκρότησης
Κατηγορία:Αντιπρόεδροι της Βουλής των Ελλήνων
Περιοχή Ουυούι

Η **Περιοχή Ουυούι** *(Uyui District)* (Σουαχίλι *Wilaya ya Uyui*), είναι μία από τις επτά περιοχές στην Περιφέρεια Ταμπόρα *(Tabora Region)* της Τανζανίας. Στα βόρεια συνορεύει με την Περιοχή Νζέγκα *(Nzega District)* και την Περιοχή Ιγκούνγκα *(Igunga District)* καθώς και με την Περιφέρεια Σινυάνγκα *(Shinyanga Region)*, στα νότια με την Περιοχή Σικόνγκε *(Sikonge District)*, δυτικά από την Περιοχή Ουράμπο *(Urambo District)* και την Περιοχή Καλιούα *(Kaliua District)* και ανατολικά με την Περιφέρεια Σινγκίντα *(Singida Region)*. Η Αστική Περιοχή Ταμπόρα *(Tabora Urban District)* είναι εγκλωβισμένη εντός της Περιοχής Ουυούι *(Uyui District)*. Η διοικητική έδρα της Περιοχής είναι η πόλη της Ταμπόρα *(Tabora)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Ουυούι** *(Uyui District)* ήταν 281.101 άτομα.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ουυούι *(Uyui District)*, ήταν 396.623 άτομα.

Η περιοχή συμπεριλαμβάνει το σύμπλεγμα Μπόλα *(Mbola cluster)*, το οποίο περιέχει χωριά Χιλιετίας *(Millennium villages)*.

## Μεταφορές
Ο οδικός Κορμός T18 (ο οποίος είναι χωματόδρομος), από την Περιφέρεια Σινγκίντα *(Singida Region)* προς την Κιγκόμα και o οδικός Κορμός T8 (ο οποίος επίσης είναι χωματόδρομος), από την Μπέυα *(Mbeya)*προς την Μουάνζα *(Mwanza)*, διαπερνά την περιοχή. 

Η Κεντρική Γραμμή σιδηροδρόμου της Τανζανίας - από το Νταρ ες Σαλαάμ προς την Κιγκόμα *(Kigoma)* - περνά μέσα από την περιοχή.

## Διοικητικές υποδιαιρέσεις
Το 2012, η Περιοχή Ουυούι *(Uyui District)* διαιρείτο διοικητικά σε 24 Τμήματα.

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ταμπόρα
* Ταμπόρα (πόλη)

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Ταμπόρα
Κατηγορία:Επαρχίες της Τανζανίας
Ψυχώτρια

Η **ψυχώτρια** (*Psychotria*), είναι γένος των αγγειόσπερμων φυτών στην οικογένεια των Ρουβιίδων *(Rubiaceae)*. Περιέχει περίπου 1.850 είδη και ως εκ τούτου, είναι ένα από τα πιο πολυάριθμα γένη των ανθοφόρων φυτών. Το γένος έχει παντροπικές διανομές και τα μέλη του γένους είναι μικρά υπόροφης βλάστησης *(understorey)* δέντρα στα τροπικά δάση. Μερικά είδη βρίσκονται σε κίνδυνο ή αντιμετωπίζουν την εξαφάνιση λόγω της αποψίλωσης των δασών, ιδίως είδη της κεντρικής Αφρικής και του Ειρηνικού.

Πολλά είδη, συμπεριλαμβανομένης της *Psychotria viridis*, παράγουν την ψυχεδελική χημική ουσία, διμεθυλτρυπταμινη *(DMT)*.

## Επιλεγμένα είδη
Για την πλήρη κατάσταση, βλέπε: *[[:en:List of Psychotria species]]*

## Εικόνες

Αρχείο:Psychotria elliptica.jpg|*Psychotria eliptica*
Αρχείο:Psychotria viridis.gif|*Psychotria viridis*
Αρχείο:Psychotria elata 1.jpg|*Psychotria elata*
Αρχείο:Psychotria ankasensis.jpg|*Psychotria ankasensis*
Αρχείο:Psychotria nervosa-cropped.jpg|*Psychotria nervosa*
Αρχείο:Psychotria capensis-original.jpg|*Psychotria capensis*


## Παραπομπές


## Εξωτερικοί σύνδεσμοι
*  ''Psychotria'' in the World Checklist of Rubiaceae


Κατηγορία:Γένη Ερυθροδανοειδών
Αριστομένης Κακούρης

Ο **Αριστομένης Κακούρης**  (1908 - 27 Νοεμβρίου 1988) ήταν Έλληνας δικηγόρος και νομάρχης.

## Βιογραφία
Γεννήθηκε στο Αγρίνιο το 1908. Σπούδασε νομικά και πολιτικές και οικονομικές επιστήμες στο Πανεπιστήμιο των Αθηνών.

Το 1949 τοποθετήθηκε Νομάρχης Χανίων και παρέμεινε νομάρχης εκεί ως το 1953. Το 1954-59 ήταν Νομάρχης Φθιώτιδας. Τον Ιούλιο του 1959 ανέλαβε Νομάρχης Κοζάνης ως το 1962. Στη συνέχεια έγινε Νομάρχης Λάρισας από το 1962 ως το 1964, Νομάρχης Ιωαννίνων το 1964,  μετά Νομάρχης Αχαΐας (1965), Νομάρχης Αττικής από το 1965 ως το 1966, Νομάρχης Πειραιά το 1966 και το 1967 Νομάρχης Μεσσηνίας.

Πέθανε συνταξιούχος, τον Νοέμβριο του 1988, σε ηλικία 80 ετών και κηδεύτηκε από τον ιερό ναό του Αγίου Λαζάρου στο Α΄ Νεκροταφείο Αθηνών στις 28 Νοεμβρίου. Ήταν παντρεμένος με την Έλλη Χατζοπούλου και είχαν 1 γιο και 2 κόρες.

## Παραπομπές


Κατηγορία:Νομάρχες Χανίων
Κατηγορία:Νομάρχες Κοζάνης
Κατηγορία:Νομάρχες Αχαΐας
Κατηγορία:Νομάρχες Αττικής
Κατηγορία:Νομάρχες Φθιώτιδας
Κατηγορία:Νομάρχες Λάρισας
Κατηγορία:Νομάρχες Πειραιά
Κατηγορία:Νομάρχες Ιωαννίνων
Κατηγορία:Νομάρχες Μεσσηνίας
Μάχη του Τσαμουρλού

Η **Μάχη του Τσαμουρλού** (Τούρκικα:Çamurlu Muharebesi), ήταν μία μάχη που διεξήχθη στις 5 Ιουλίου 1413, μεταξύ του Μουσά Τσελεμπή και του Μεχμέτ Τσελεμπή, γιών του σουλτάνου Βαγιαζήτ Α΄ και ήταν η τελευταία σύγκρουση της Οθωμανικής Μεσοβασιλείας.Με τη μάχη του Τσαμουρλού, η Οθωμανική Αυτοκρατορία επανενώνεται, με σουλτάνο τον νικήτη της μάχης, Μεχμέτ Α΄ ή *Μεχμέτ Τσελεμπή*.

## Εισβολή και τελική μάχη του Μεχμέτ Α΄

Μετά την καταστολή της εξέγερσης του Κιουνεΐτ μπέη, ο Μεχμέτ Τσελεμπή, συγκέντρωσε τα στρατεύματά του στην Άγκυρα.Με τη βοήθεια του πεθερού του, άρχισε να σχεδιάζει μια εισβολή στην Ρωμυλία (το ευρωπαϊκό μέρος της αυτοκρατορίας και προπύργιο του Μουσά), προκειμένου να αντιμετωπίσει τον αδερφό του, Μουσά Τσελεμπή.Κατά την πορεία του προς την Προύσα, ενίσχυσε τα στρατεύματά του.Μετά την διάβαση του Βοσπόρου, ο Μανουήλ Β΄ Παλαιολόγος, του δάνεισε στρατεύματα και πλοία.Ο Μεχμέτ, βάδισε απ'την Κωνσταντινούπολη στην Ανδριανούπολη.Στη συνέχεια, βάδισε προς το Κοσσυφοπέδιο με σκοπό να ενώσει τις δυνάμεις του με τον σύμμαχό του (και ετεροθαλή θείο του), τον Σέρβο ηγεμόνα Στέφαν Λαζάρεβιτς.

Οι δύο στρατοί, συναντήθηκαν στο Τσαμουρλού, κοντά  στο σημερινό Σάμοκοβ της Βουλγαρίας.Αρχικά, ο Μουσά, φάνηκε να κερδίσει τη μάχη, παρά την αποστασία του Γιγκίτ Πασά και του Σινάν Μπέη των Τρικάλων.Ωστόσο, νικητής, αναδείχτηκε ο Μεχμέτ, με τη βοήθεια των Σερβικών και Βυζαντινών στρατευμάτων και ο Μουσά Τσελεμπή, εγκατέλειψε τη μάχη.

## Συνέπειες

Μετά την μάχη, ο Μουσά συνελήφθη και στραγγαλίστηκε.Έτσι, ο Μεχμέτ, έγινε σουλτάνος και επανίδρυσε την ενότητα του Οθωμανικού κράτους.

Κατηγορία:Μάχες της Οθωμανικής Αυτοκρατορίας
Απόλλων 1

Η αποστολή **Απόλλων 1** (*Apollo 1*), αρχικά ορισμένη ως **AS-204**, επρόκειτο να είναι η πρώτη επανδρωμένη αποστολή του αμερικανικού διαστημικού προγράμματος Απόλλων.

## Πυρκαγιά
Στις 27 Ιανουαρίου 1967, γύρω στη 1 μετά το μεσημέρι, οι Αμερικανοί αστροναύτες Έντουαρντ Γουάιτ, Βίρτζιλ Γκρίσομ και Ρότζερ Τσάφι ανέβηκαν στον γιγαντιαίο πύραυλο Κρόνος 1, στο ακρωτήριο Κένεντι, και επιβιβάστηκαν στο διαστημόπλοιο Απόλλων 1 για μία γενική δοκιμή ρουτίνας εν όψει της προγραμματισμένης για τις 21 Φεβρουαρίου πτήσης τους. Επί 5 ώρες έλεγχαν όλα τα συστήματα σε συνθήκες που αντιστοιχούσαν απόλυτα στην πραγματική πτήση. Η μόνη τους επαφή με το κέντρο ελέγχου εξασφαλιζόταν από την οθόνη της τηλεόρασης και τα ακουστικά. Ξαφνικά, απροειδοποίητα, μέσα σε μόλις 9 δευτερόλεπτα, ήρθε η καταστροφή: στις 6.31.03 το απόγευμα, οι ειδικοί που παρακολουθούσαν την πτήση πάγωσαν ακούγοντας τη φωνή του αντιπλοίαρχου Τσάφι να λέει:
- *Φωτιά στο θάλαμο!*

Στις 6.31.09, ο αντισυνταγματάρχης Γουάιτ επιβεβαίωσε, λέγοντας:
- *Έχουμε σοβαρό πρόβλημα*.

Τρία δευτερόλεπτα αργότερα ο νεώτερος της ομάδας, ο 31χρονος Τσάφι, που προετοιμαζόταν για το παρθενικό του ταξίδι στο Διάστημα, κραύγασε:
- ''Καιγόμαστε! Βγάλτε μας από δω μέσα!

Ύστερα σιωπή. Ο θαλαμίσκος τυλίχτηκε σε τεράστιες λευκές φλόγες, καθώς το καθαρό οξυγόνο του θέριευσε την πυρκαγιά μέσα σε χρόνο μηδέν. Οι απεγνωσμένες προσπάθειες του προσωπικού εδάφους να πλησιάσει το διαστημόπλοιο δεν είχαν αποτέλεσμα και 26 άτομα μεταφέρθηκαν στο νοσοκομείο με σοβαρά εγκαύματα και αναπνευστικά προβλήματα. Χρειάστηκαν 7 ολόκληρες ώρες για να ανασυρθούν από τον θαλαμίσκο τα απανθρακωμένα πτώματα των τριών αστροναυτών.
 
## Τα συμπεράσματα
Ο μοιραίος θαλαμίσκος κατέβηκε, τυλιγμένος σε στρώμα αλουμινίου, στο έδαφος στις 17 Φεβρουαρίου, για να εξεταστεί εξονυχιστικά από ειδικούς και δημοσιογράφους. Αλλά το πρόγραμμα Απόλλων για την αποστολή επανδρωμένης πτήσης στη Σελήνη ως το 1970 υπέστη ένα σοβαρό πλήγμα και στον αμερικανικό Τύπο ακούστηκαν οι πρώτες φωνές που αμφισβητούσαν τη σκοπιμότητα των πολυδάπανων και επικίνδυνων, όπως αποδείχθηκε, διαστημικών προγραμμάτων.

## Παραπομπές


## Εξωτερικοί σύνδεσμοι
* 

Κατηγορία:Πρόγραμμα Απόλλων
Κατηγορία:Διαστημικές αποστολές το 1967
Απολλων 1
Περιοχή Καλιούα

Η **Περιοχή Καλιούα** (Αγγλικά: *Kaliua District*, Σουαχίλι: *Wilaya ya Kaliua*), είναι μία από τις επτά περιοχές στην Περιφέρεια Ταμπόρα *(Tabora Region)* της Τανζανίας. Στα βόρεια συνορεύει με την Περιφέρεια Σινυάνγκα *(Shinyanga Region)*, ανατολικά με την Περιοχή Ουυούι *(Uyui District)* και την Περιοχή Ουράμπο *(Urambo District)*, στα νότια από την Περιφέρεια Κατάβι *(Katavi Region])* και δυτικά με την Περιφέρεια Κιγκόμα *(Kigoma Region)* και την Περιφέρεια Γκέιτα *(Geita Region)*. Η διοικητική έδρα είναι στην πόλη Καλιούα *(Kaliua)*.

Σύμφωνα με την Εθνική Απογραφή της Τανζανίας του 2012, ο πληθυσμός στην **Επαρχία Καλιούα** *(Kaliua District)* ήταν 393.358 άτομα.

## Μεταφορές
Ο οδικός Κορμός T18 (ο οποίος είναι χωματόδρομος), από την Ταμπόρα προς την Κιγκόμα *(Kigoma)*, διαπερνά την περιοχή. 

Η Κεντρική Γραμμή σιδηροδρόμου της Τανζανίας - από το Νταρ ες Σαλάαμ προς την Κιγκόμα *(Kigoma)* - περνά μέσα από την περιοχή. Η σιδηροδρομική γραμμή προς την Μπάντα *(Mpanda)*, διακλαδίζεται στην πόλη Καλιούα *(Kaliua)*.

## Διοικητικές διαιρέσεις
Το 2012, η **Επαρχία Καλιούα** *(Kaliua District)* διαιρείτο διοικητικά σε 21 Τμήματα. Από το 2012, μόνο 16 Τμήματα. 

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ταμπόρα
* Ταμπόρα (πόλη)

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Ταμπόρα
Κατηγορία:Επαρχίες της Τανζανίας
Περιοχή Ιγκούνγκα

Η **Περιοχή Ιγκούνγκα** (Αγγλικά: *Igunga District*, Σουαχίλι: *Wilaya ya Igunga*), είναι μία από τις επτά περιοχές στην Περιφέρεια Ταμπόρα *(Tabora Region)* της Τανζανίας. Στα βόρεια συνορεύει με την Περιφέρεια Σινυάνγκα *(Shinyanga Region)*, ανατολικά με την Περιφέρεια Σινγκίντα *(Singida Region)*, νότια από την Περιοχή Ουυούι *(Uyui District)* και δυτικά από την Περιοχή Νζέγκα *(Nzega District)*. Η διοικητική έδρα είναι στην πόλη Ιγκούνγκα *(Igunga)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Ιγκούνγκα** *(Igunga District)* ήταν 325.547 άτομα.https://web.archive.org/web/20060608224311/http://www.tanzania.go.tz/census/census/districts/igunga.htm. 

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ιγκούνγκα *(Igunga District)* ήταν 399.727 άτομα.

## Μεταφορές
Ο ασφάλτινος οδικός Κορμός T3, από το Μορογκόρο *(Morogoro)* προς την Ρουάντα *(Rwanda)*, διαπερνά από ανατολάς προς δυσμάς την περιοχή.

## Διοικητικές υποδιαιρέσεις

### Εκλογικές περιφέρειες
Για τις βουλευτικές εκλογές, η Τανζανία χωρίζεται σε εκλογικές περιφέρειες. Κατά τις εκλογές του 2010, η Περιοχή Ιγκούνγκα, είχε δυο εκλογικές περιφέρειες:

### Τμήματα
Από το 2012, η Περιοχή Ιγκούνγκα διαιρείται διοικητικά σε 35 Τμήματα:

#### Ανάμεικτα Τμήματα
Παραπλεύρως του Τμήματος, παρατίθεται εντός παρενθέσεως, ο πληθυσμός κατά το 2012. 

#### Αγροτικά Τμήματα
Παραπλεύρως του Τμήματος, παρατίθεται εντός παρενθέσεως (όπου είναι αυτό γνωστό), ο πληθυσμός κατά το 2012. 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ταμπόρα
* Ταμπόρα (πόλη)

## Σημειώσεις

;Παραπομπές σημειώσεων


## Παραπομπές


## Πηγές
*  Igunga District Homepage for the 2002 Tanzania National Census

Κατηγορία:Επαρχίες της Περιφέρειας Ταμπόρα
Κατηγορία:Επαρχίες της Τανζανίας
Κάρλσκρουνα

Η **Κάρλσκρουνα** (σουηδικά: Karlskrona, σουηδική προφορά: [kaɭsˇkruːna]) είναι πόλη στη Σουηδία, διοικητικό κέντρο της περιφέρεια Μπλέκινγκε. Ιδρύθηκε  από τον Κάρολο ΙΑ΄ της Σουηδίας ως κύρια βάση του Σουηδικού Πολεμικού Ναυτικού σε 33 νησιά δίπλα της ακτή της Βαλτικής Θάλασσας. Η ονομασία της σημαίνει *"στέμμα του Κάρλου"*. Έχει πληθυσμό 62.805 σύμφωνα με την απογραφή του 2009. 
thumb|left|300px|Ίδρυση της Κάρλσκρονα

## Αδελφοποιημένες πόλεις
*  Χιλλερέντ, Δανία
*  Χόρτεν, Νορβηγία
*  Λοβίησα, Φινλανδία
*  Ολαφσφιόρδουρ, Ισλανδία
*  Κλάιπεντα, Λιθουανία
*  Γκντίνια, Πολωνία
*  Μπαλτίισκ, Ρωσία
*  Ρόστοκ, Γερμανία
*  Άιζπουτε, Λετονία

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σουηδίας
Πασιτέλης

Ο **Πασιτέλης** ήταν ήταν αρχαίος Έλληνας γλύπτης και τορευτής από τη Μεγάλη Ελλάδα που έζησε τον 1ο π.Χ. αιώνα. Το 89 π.Χ. έγινε Ρωμαίος πολίτης και έζησε στην Ρώμη, όπου υπήρχαν διάφορα γλυπτά του από μάρμαρο, χαλκό ή άργυρο και χρησιμοποιούσε για την κατασκευή τους τα πήλινα προπλάσματα. Σύμφωνα με τον Μάρκο Τερέντιο Βάρρων (Varro), ίσως ο ήταν ο πρώτος που υιοθέτησε την πρακτική της επακριβούς αντιγραφής ενός προπλάσματος σε φυσικό μέγεθος, γιατί ποτέ δεν έφτιαχνε ένα έργο χωρίς πρώτα να φτιάξει το πρόπλασμά του. 

Το πιό γνωστό έργο του Πασιτέλη που αναφέρεται είναι το χρυσελεφάντινο άγαλμα του Διός για τον ναό του Μετέλλου στη Ρώμη. Θεωρείται τυπικός εκπρόσωπος της συνύπαρξης του ελληνικού κλασικισμού και του ρωμαϊκού νατουραρισμού, που επικρατούσαν την εποχή εκείνη. Αναφέρεται ακόμα και ως συγγραφέας πεντάτομου βιβλίου σχετικού με τα σημαντικότερα καλλιτεχνήματα του κόσμου.

## Παραπομπές


## Εξωτερικοί σύνδεσμοι
*Fragmenta historicorum graecorum graecorum Vol IV, σελ. 467 (στα Λατινικά)

Κατηγορία:Αρχαίοι Έλληνες γλύπτες
Βλάντιμιρ Γκρμπιτς

Ο **Βλάντιμιρ Γκρμπιτς** (*Vladimir Grbić*, γεννήθηκε στις 14 Δεκεμβρίου 1970) είναι πρώην διεθνής πετοσφαιριστής με καταγωγή από τη Σερβία. Έχει ύψος 1,94 μέτρα και αγωνιζόταν ως ακραίος.

## Καριέρα
Ο Βλάντιμιρ Γκρμπιτς γεννήθηκε στην Κλεκ της Σερβίας. Είναι αδελφός του Νίκολα Γκρμπιτς και μέλος του Βόλεϊ Hall of Fame. Με την εθνική ομάδα βόλεϊ της Σεβίας/Γιουγκοσλαβίας, κατέκτησε το χρυσό μετάλλιο στους Ολυμπιακούς Αγώνες του 2000 και ένα χάλκινο μετάλλιο το 1996 στην Ατλάντα. Στις διεθνείς νίκες του περιλαμβάνονται το ασημένιο μετάλλιο στο Παγκόσμιο Πρωτάθλημα του 1998 και ένα χρυσό μετάλλιο στο Ευρωπαϊκό Πρωτάθλημα του 2001.

Σε συλλογικό επίπεδο ο Βλάντιμιρ Γκρμπιτς αγωνίστηκε εκτός από τη Γιουγκοσλαβία(Μλάντοστ Ζάγκρεμπ, Βοϊβοντίνα), στα πρωταθλήματα της Ιταλίας(Πάντοβα, Κούνεο, Ρόμα και Λατίνα), της Βραζιλίας(Σάο Πάολο), της Ιαπωνίας(Οζάκα Μπλέιζερς), Ρωσίας(Ντιναμό Μόσχας) και της Τουρκίας(Φενέρμπαχτσε), ενώ πέρασε και από το ελληνικό πρωτάθλημα για λογαριασμό του Π.Α.Ο.Κ..

Η γιουγκοσλαβική Ολυμπιακή Επιτροπή τον είχει δηλώσει ως υποψήφιο καλύτερο αθλητή της χρονιάς από το 1996 έως το 2000, κερδίζοντας τον τίτλο το 1999 και το 2000. Ο Γκρμπιτς αποσύρθηκε από την ενεργό δράση το καλοκαίρι του 2009 σε ηλικία 38 ετών.

## Διεθνείς συμμετοχές
Ο Βλάντιμιρ Γκρμπιτς ήταν βασικό μέλος της εθνικής Γιουγκοσλαβίας (Σερβίας μετέπειτα) την περίοδο 1991-2004, κατακτώντας πολλά μετάλλια σε όλες τις διοργανώσεις, όπως σε Ολυμπιακούς Αγώνες, Παγκόσμιο Πρωτάθλημα, Παγκόσμιο Κύπελλο και Ευρωπαϊκό Πρωτάθλημα.

## Τίτλοι
### Διεθνείς
* **1**  **[[Πετοσφαίριση στους Ολυμπιακούς Αγώνες|Ολυμπιακών Αγώνων]]**:
**2000
* **1**  **[[Πετοσφαίριση στους Ολυμπιακούς Αγώνες|Ολυμπιακών Αγώνων]]**:
**1996
* **1**  **[[:en:FIVB Volleyball Men's World Championship|Παγκοσμίου Πρωταθλήματος]]**:
**1998
* **1**  **[[Ευρωπαϊκό πρωτάθλημα πετοσφαίρισης ανδρών|Ευρωπαϊκού Πρωταθλήματος]]**:
**2001
* **1**  **[[Ευρωπαϊκό πρωτάθλημα πετοσφαίρισης ανδρών|Ευρωπαϊκού Πρωταθλήματος]]**:
**1997
* **2**  **[[Ευρωπαϊκό πρωτάθλημα πετοσφαίρισης ανδρών|Ευρωπαϊκού Πρωταθλήματος]]**:
**1995, 1999
* **1**  **[[Παγκόσμιο κύπελλο πετοσφαίρισης|Παγκοσμίου Κυπέλλου]]**:
**2003
* **1**  **[[:en:FIVB Volleyball World League|FIVB Παγκοσμίου Λιγκ]]**:
**2003
* **2**  **[[:en:FIVB Volleyball World League|FIVB Παγκοσμίου Λιγκ]]**:
**2002, 2004
* **1**  **[[Μεσογειακοί Αγώνες|Μεσογειακών Αγώνων]]**:
**1991

### Συλλογικοί
* **1 [[CEV Cup πετοσφαίρισης ανδρών|CEV Cup]]:**
**1997
* **1 [[:en:Volleyball League of Serbia|Πρωτάθλημα Σερβίας]]:**
**1992
* **1 [[:en:Italian Volleyball League|Πρωτάθλημα Ιταλίας]]:**
**2000
* **1 [[:en:Turkish Men's Volleyball League|Πρωτάθλημα Τουρκίας]]:**
**2008

## Παραπομπές


## Εξωτερικοί σύνδεσμοι
* Vladimir Grbic biography

Κατηγορία:Σέρβοι πετοσφαιριστές
Κατηγορία:Σέρβοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΠΑΟΚ
Άλβαρο Σολέρ

Ο **Άλβαρο Ταουτσέρτ Σολέρ** (, γεννημένος στη Βαρκελώνη της Καταλωνίας, στην Ισπανία, στις 9 Ιανουαρίου 1991) είναι Ισπανός τραγουδιστής και τραγουδοποιός. Έγινε ιδιαιτέρως γνωστός ανά την Ευρώπη, το 2015, με την επιτυχία του με τίτλο "El mismo sol". Μια ειδική δίγλωσση, στα ισπανικά και τα αγγλικά, έκδοση του "El mismo sol" σε συνεργασία με την Τζένιφερ Λόπεζ, επίσης, κυκλοφόρησε στις ΗΠΑ, το Ηνωμένο Βασίλειο, καθώς και τον υπόλοιπο κόσμο.

## Βιογραφία
Γεννημένος στη Βαρκελώνη, από Γερμανό πατέρα και Ισπανίδα μητέρα, κατέστη δίγλωσσος από νεαρή ηλικία. Μετακόμισε με τους γονείς του στην Ιαπωνία σε ηλικία 10 ετών, όπου και παρέμεινε έως την ηλικία των 17 ετών. Έλαβε μαθήματα πιάνου από νωρίς στην Ιαπωνία. Επιστρέφοντας στη Βαρκελώνη, το 2010, δημιούργησε το μουσικό συγκρότημα *Urban Lights*, μαζί με τον αδερφό του και ορισμένους φίλους. Το συγκρότημα έπαιζε μουσική η οποία χαρακτηριζόταν ως μια μίξη μεταξύ *British pop*, *indie pop* και ηλεκτρονικής μουσικής. Κέρδισε έναν πανεπιστημιακό διαγωνισμό μουσικής, ενώ έλαβε μέρος το 2013 στον ισπανικό διαγωνισμό μουσικής *¡Tú sí que vales!*, όπου και έφτασε ως τη φάση του *Final 8*. Το συγκρότημα κυκλοφόρησε ορισμένα κομμάτια του, καθώς και δικής του παραγωγής δίσκους. Ο Σολέρ, παράλληλα με την ενασχόλησή του με τη μουσική, πραγματοποίησε σπουδές βιομηχανικού σχεδιασμού στην *Escuela de Grafismo Elisava*, ενώ, ταυτόχρονα, φοίτησε σε μουσική σχολή και εργάστηκε σε πρακτορείο μοντέλων με έδρα τη Βαρκελώνη.

Ο Σολέρ αποφάσισε την αποχώρησή του από το συγκρότημα των *Urban Lights* το 2014, ώστε να ακολουθήσει *solo* πορεία ως καλλιτέχνης με έδρα τη Γερμανία. Με έδρα το Βερολίνο, κυκλοφόρησε το *single* του με τίτλο "El mismo sol", το οποίο και συνέγραψε από κοινού με τους Αλί Ζουκόβσκι και Σίμον Τρίμπελ (μέλος του συγκροτήματος Juli), ενώ την παραγωγή του ανέλαβε ο Τρίμπελ. Το τραγούδι το οποίο και κυκλοφόρησε στις 24 Απριλίου 2015, γνώρισε αρχικά ιδιαίτερα μεγάλη επιτυχία στην Ιταλία, φτάνοντας ως την πρώτη θέση της κατάταξης της ιταλικής FIMI, ενώ, ταυτόχρονα, έγινε δύο φορές πλατινένιο. Έφτασε, επίσης, ως την πρώτη θέση της ελβετικής κατάταξης μουσικών επιτυχιών, Schweizer Hitparade. Το *single* κατέστη ως *hit* σε όλη την Ευρώπη, εισερχόμενο στις κατατάξεις μουσικών επιτυχιών χωρών όπως η Γερμανία, η Γαλλία, το Βέλγιο, η Αυστρία και η Ολλανδία.

Παίρνοντας ώθηση από τη συγκεκριμένη επιτυχία, ο Σολέρ κυκλοφόρησε το πρώτο του *solo album* με τίτλο *[[Eterno Agosto]]*, το οποίο και κυκλοφόρησε στις 23 Ιουνίου 2015 από την Universal Music.

## Δισκογραφία

### ''Albums''

### ''Singles''

## Σημειώσεις


## Παραπομπές


## Εξωτερικοί σύνδεσμοι

* Επίσημη ιστοσελίδα
* 
* 

Κατηγορία:Ισπανοί τραγουδιστές
Κατηγορία:Γερμανοί τραγουδιστές
Κατηγορία:Ισπανοί τραγουδοποιοί
Τόρσβολουρ

Το **Τόρσβολουρ** ή **Τόρσβελουρ** (, ) είναι ποδοσφαιρικό γήπεδο εντός των αθλητικών εγκαταστάσεων του Γκουνταντάλουρ στο Τόρσχαβν των Νήσων Φερόε. Το γήπεδο έχει χωρητικότητα 6.040 θεατών και ανεγέρθηκε το 1999 με στόχο να αποτελέσει το εθνικό στάδιο της χώρας και ένα γήπεδο με γρασίδι ως αγωνιστικό χώρο από γρασίδι εντός της πρωτεύουσας, Τόρσχαβν, το οποίο θα ήταν δυνατό να φιλοξενήσει διεθνείς ποδοσφαιρικές αναμετρήσεις. Προηγουμένως, η Εθνική Νήσων Φερόε έδινε τις εντός έδρας αναμετρήσεις στην πόλη του Τόφτιρ και το γήπεδο του Σβάνγκασκαρντ.

Τον Αύγουστο του 2011, εγκαταστάθηκαν προβολείς στο γήπεδο, οι οποίοι και χρησιμοποιήθηκαν για πρώτη φορά σε ποδοσφαιρική αναμέτρηση μεταξύ των Νήσων Φερόε και της Ιταλίας στις 2 Σεπτεμβρίου 2011.

Το 2021, αναμένεται να έχει ολοκληρωθεί το σύνολο των εργασιών ανακαίνισής του, η οποία και είναι η πρώτη από την ανέγερσή του, το 1999.

## Εικόνες

Tórsvøllur 2015 view towards South and East.JPG|Άποψη του Τόρσβολουρ το 2015.
Tórsvøllur 13 June 2015.JPG|Άποψη του Τόρσβολουρ το 2015.
Tórsvøllur 13 June 2015 - Faroese supporters.JPG|Άποψη του Τόρσβολουρ το 2015.
Tórsvøllur Stadion on 13 June 2015.JPG|Άποψη του Τόρσβολουρ το 2015.
Faroe Islands 1 - 3 Northern Ireland 4 September 2015.jpg|Αναμέτρηση μεταξύ Βόρειας Ιρλανδίας και Νήσων Φερόε στο Τόρσβολουρ, το 2015.


## Παραπομπές


## Εξωτερικοί sύνδεσμοι

* Το Τόρσβολουρ στο World Stadiums
* Το γήπεδο στο StadiumDB.com

Κατηγορία:Στάδια ποδοσφαίρου στις Νήσους Φερόες
Νήσοι Φερόες
Κατηγορία:Κτίρια και κατασκευές στις Νήσους Φερόες
Αγαμήτωρ ο Μαντίνειος

Ο **Αγαμήτωρ ο Μαντίνειος** (6ος/5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Μαντίνεια Αρκαδίας, ο οποίος στέφθηκε νικητής στο αγώνισμα της πυγμαχίας παίδων κατά τους 70ους (500 π.Χ.) ολυμπιακούς αγώνες της αρχαιότητας -σε άλλες πηγές αναφέρεται 65ους αγώνες το 520 π.Χ.. Ο ιστορικός του 2ου αιώνα μ.Χ. Παυσανίας, ανέφερε πως είχε δει τον ανδριάντα του στην Ολυμπία.

## Παραπομπές


Αγαμητωρ
Αγαμητωρ
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (6ος αιώνας π.Χ.)
Μπελλιντσόνα

Η **Μπελλιντσόνα** (ιταλικά και ρομανσικά *Bellinzona*, λατινικά: *Bilitio*) είναι πόλη στην Ελβετία και πρόκειται για την κύρια πόλη του καντονίου του Τιτσίνο. Βρίσκεται στους πρόποδες των Άλπεων, ανατολικά απο τον ποταμό Τιτσίνο. 
thumb|left|250px|Άποψη του Μεγάλου Κάστρου ή Καστελγκράντε

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Οσνιέλ Μελγκαρέχο

Ο **Οσνιέλ Μελγκαρέχο** (*Osniel Melgarejo*, γεννημένος στις 18 Δεκεμβρίου του 1997) είναι Κουβανός πετοσφαιριστής που αγωνίστηκε στην ομάδα του Παναθηναϊκού.

## Καριέρα
Ο Οσνιέλ Μελγκαρέχο ξεκίνησε την καριέρα του στην Σπίριτους της Κούβας αγωνιζόμενος για αυτήν την περίοδο 2015–2016. Τον Ιούνιο του 2016 πήρε μεταγραφή για την ομάδα του Παναθηναϊκού.

## Διεθνείς συμμετοχές
Ο Οσνιέλ Μελγκαρέχο αγωνίζεται με την εθνική ομάδα πετοσφαίρισης της Κούβας από το 2015.

## Τίτλοι και διακρίσεις
* **1** Αρχείο:Gold medal icon.svg **[https://en.wikipedia.org/wiki/Men%27s_Pan-American_Volleyball_Cup Παναμερικανικών Αγώνων]**
**2016

## Πηγές
* Μια ανάσα από Άλμπο και Μελγκαρέχο

Κατηγορία:Κουβανοί πετοσφαιριστές
Κατηγορία:Πετοσφαιριστές της εθνικής Κούβας
Κατηγορία:Πετοσφαιριστές ΠΑΟ
Λίβαν Οσόρια Ροντρίγκεζ

Ο **Λίβαν Οσόρια Ροντρίγκεζ** (ισπ.:*Liván Osoria Rodriguez*, γεννημένος στις 5 Φεβρουαρίου του 1994) είναι Κουβανός πετοσφαιριστής.

## Καριέρα
Ο Λίβαν Οσόρια Ροντρίγκεζ ξεκίνησε την καριέρα του στη Σαντιάγκο ντε Κούμπα της Κούβας αγωνιζόμενος για αυτήν την περίοδο 2014–2015. Την επόμενη χρονιά αγωνίστηκε στο πρωτάθλημα Αργεντινής με την [Όμπρας UDAP Σαν Χουάν](https://es.wikipedia.org/wiki/Club_Obras_Sanitarias_(San_Juan)). Τον Μάιο του 2016 ανακοινώθηκε η μεταγραφή για την ομάδα του Ολυμπιακού, πλην όμως δεν αγωνίστηκε ποτέ στο Ελληνικό Πρωτάθλημα λόγω του σκανδάλου με τη συμμετοχή Κουβανών αθλητών στον βιασμό μίας κοπέλας στη Φινλανδία.

## Διεθνείς συμμετοχές
Ο Λίβαν Οσόρια Ροντρίγκεζ αγωνίζεται με την εθνική ομάδα πετοσφαίρισης της Κούβας από το 2011.

## Τίτλοι και διακρίσεις
* **1** Αρχείο:Gold medal icon.svg **[https://en.wikipedia.org/wiki/Men%27s_Pan-American_Volleyball_Cup Παναμερικανικών Αγώνων]**
**2016

## Πηγές
* Ο Κουβανός κεντρικός, στον Ολυμπιακό! 

Κατηγορία:Κουβανοί πετοσφαιριστές
Κατηγορία:Πετοσφαιριστές ΟΣΦΠ
Κώστας Μελάς

Ο **Κώστας Μελάς** διδάσκει διεθνή χρηματοοικονομική και τραπεζική στο Πάντειο Πανεπιστήμιο όπου υπηρετεί ως καθηγητής. Την περίοδο 1996-2008 δίδαξε νομισματική θεωρία και πολιτική στο Πανεπιστήμιο Πειραιώς. Έλαβε το πτυχίο του από τη Σχολή Οικονομίας και Εμπορίου του Πανεπιστημίου της Φλωρεντίας και αναγορεύτηκε διδάκτωρ στο Τμήμα Αστικής και Περιφερειακής Ανάπτυξης του Παντείου με ειδίκευση στα Διεθνή Νομισματικά. Έχει εργαστεί ως σύμβουλος διοικήσεως της Εμπορικής Τραπέζης (1985-2010) και διευθυντής του Επιμορφωτικού Τραπεζικού Ινστιτούτου της (1996-2005).

Εξέδωσε μεταξύ άλλων: *Παγκοσμιοποίηση* (1999), *Νεοσυντηρητικοί* (2007), *Η σαστισμένη Ευρώπη* (2009), *Οι σύγχρονες κρίσεις του παγκόσμιου χρηματοπιστωτικού συστήματος* (2011), *Μικρά μαθήματα για την ελληνική οικονομία* (2013), *Μετά τον Ερντογάν τι;* (από κοινού με τον Σ. Λυγερό, 2013), *Η ατελέσφορη επιστήμη* (2013).  Είναι πρόεδρος του Ομίλου Πολιτικού και Οικονομικού Προβληματισμού.

## Εργογραφία
Δημοσιεύσεις του Κώστα Μελά  στη βάση δεδομένων της Βιβλιονέτ.

Κατηγορία:Καθηγητές Παντείου Πανεπιστημίου
Στράλζουντ

Το **Στράλζουντ** (γερμανικά: *Stralsund*) είναι παραθαλάσσια πόλη στη βόρεια Γερμανία στο ομόσπονδο κρατίδιο του Μεκλεμβούργου-Δυτικής Πομερανίας. Η πόλη βρίσκεται στη Βαλτική θάλασσα, στη νότια ακτή του πορθμού Στρέλασουντ. Φέρει την επωνυμία «πύλη του νησιού Ρύγκεν», με το οποίο τη συνδέει η Γέφυρα του Ρύγκεν. Η παλιά πόλη του Στράλζουντ είναι πλούσια σε ιστορικά κτίρια και μαζί με την παλιά πόλη του Βίσμαρ το 2002 εντάχθηκε στον κατάλογο Μνημείων Παγκόσμιας Κληρονομιάς ως *"Ιστορικά κέντρα του Στράλζουντ και του Βίσμαρ"*..

thumb|left|250px|Πανόραμα της παλαιάς αγοράς του Στράλζουντ

## Αδελφοποιημένες πόλεις
*  Βέντσπιλς, Λιθουανία
*  Στάργκαρντ, Πολωνία
*  Μάλμε, Σουηδία

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μεκλεμβούργου-Δυτικής Πομερανίας
Κατηγορία:Μνημεία Παγκόσμιας Κληρονομιάς στη Γερμανία
Χαράλαμπος Πρωτοπαπάς

Ο **Χαράλαμπος Πρωτοπαππάς** (1920 - 17 Ιουνίου 2011) ήταν Έλληνας πολιτικός. Υπηρέτησε ως υπουργός στην κυβέρνηση εθνικής ενότητας του 1974.

## Σταδιοδρομία
Γεννήθηκε στην Αθήνα, όπου σπούδασε νομικά και πολιτικές και οικονομικές επιστήμες. Διετέλεσε υπουργός Βιομηχανίας στην κυβέρνηση εθνικής ενότητας του Καραμανλή από τις 26 Ιουλίου ως τις 9 Οκτωβρίου 1974.

Εξελέγη βουλευτής  στην Α΄ Αθηνών το 1974 με την Ένωση Κέντρου - Νέες Δυνάμεις, η οποία μετονομάστηκε το 1976 σε ΕΔΗΚ. Έπειτα προσχώρησε στη Σοσιαλιστική Πρωτοβουλία. To 1984 εξελέγη πρόεδρος ΚΟΔΗΣΟ, όμως δεν κατάφερε να εξασφαλίσει την πολιτική επιβίωση του κόμματος. Εξελέγη βουλευτής Επικρατείας με τη Νέα Δημοκρατία το 1985. Αργότερα έγινε μέλος της Κεντρικής Επιτροπής του Συνασπισμού.

Απεβίωσε στις 17 Ιουνίου του 2011.

## Παραπομπές


Κατηγορία:Έλληνες βουλευτές επικρατείας
Κατηγορία:Έλληνες υπουργοί Βιομηχανίας
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Νέα Δημοκρατία